**Hakka-kiina** (yksink.: 客家话; perint.: 客家話) on kieli, jota puhuvat pääasiallisesti hakka-kiinalaiset eteläisessä Kiinassa ja heidän maanpaossa asuvat jälkeläisensa Itä- ja Kaakkois-Aasian alueella. Sitä puhuu noin 48,5 miljoonaa ihmistä, minkä vuoksi se on maailman 34. puhutuin kieli. Heidän joukossaan on noin seitsemän miljoonaa maastamuuttajaa, ja huomattavia hakka-kiinaa puhuvien yhteisöjä on muun muassa Thaimaassa, Malesiassa, Indonesiassa, Yhdysvalloissa, Ranskan Guayanassa, Mauritiuksella ja Yhdistyneessä kuningaskunnassa.

Taiwanilla toimiva *HakkaTV* on osa maan yleisradioyhtiötä ja tuottaa ohjelmaa niin hakka-kiinaa puhuville kuin vieraskielisillekin.

Nimi *hakka* tulee kiinankielisistä merkeistä 客家, jotka tarkoittavat "vierasta perhettä". Ne äännetään hakka-kiinaksi *hak-kâ*, kantoninkiinaksi *haak3 gaa1*, ja mandariinikiinaksi *kèjiā*, josta sekä kansan että sitä kautta myös kielen nimi on peräisin. Hakka-kiinalaisten uskotaan olleen alun perin Pohjois-Kiinasta, josta nämä vaelsivat etelään 1200-luvulle mennessä.

Kieltä kirjoitetaan kiinalaisin merkein, sekä perinteisin että yksinkertaistetuin, mutta Taiwanissa käytetään toisinaan myös latinalaisia aakkosia.

Puhuma-alue ja murteet
----------------------

Hakka-kiinan levinneisyys Taiwanissa. 
Hakka-kiinasta on useita eri muunnoksia ja murteita, joita puhutaan Guangdongin, Fujianin, Jiangxin, Guangxin, Sichuanin, Hunanin ja Guizhoun maakunnissa sekä Hainanin saarella ja Taiwanissa. Mandariinikiinaa, kantoninkiinaa, min-kiinaa ja muita kiinan kielen päämuunnoksia puhuvat ja hakka-kiinaa puhuvat eivät ymmärrä toisiaan.

Puhuttua hakka-kiinaa.
Hakka-kiinan murteista Guangdongin maakunnan koillisosassa Meixianissa puhuttua murretta pidetään hakka-kiinan edustusmurteena.

Hakka-kiinaa puhutaan myös osissa Taiwania, ja se sai siellä virallisen kielen aseman vuoden 2017 lopulla.

Fonologia
---------

### Konsonantit

|  | Labiaali | Dentaali | Retrofleksi | Palataali | Velaari | Glottaali |
| --- | --- | --- | --- | --- | --- | --- |
| **Nasaali** | m | n |  | ɲ | ŋ |  |
| **Klusiili** | **tav.** | p | b | t |  | c | k |  |
| **asp.** | pʰ | tʰ |  | cʰ | kʰ |  |
| **Affrikaatta** | **tav.** |  | ts | tʂ | tɕ |  |  |
| **asp.** |  | tsʰ | tʂʰ | tɕʰ |  |  |
| **Frikatiivi** | f | v | s | ʂ | ʐ | ɕ |  | h |
| **Approksimantti** |  | l |  | j |  |  |

Lähde:

### Vokaalit

|  | Etinen | Keskinen | Takainen |
| --- | --- | --- | --- |
| **Suppea** | i |  | u |
| **Puoliavoin** | ɛ |  | ɔ |
| **Avoin** |  | a |  |

Lähde:

Sanasto
-------

Lukusanat 1–10 hakka-kiinaksi:

| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| jit | ngi | sam | si | ng | liuk | cit | bat | giu | ship |

WikipediaWikipedia
***Hakkankielinen*** Wikipedia, vapaa tietosanakirja

Lähteet
-------

1. ↑  Iman Ghosh: Ranked: The 100 Most Spoken Languages Around the World *Visual Capitalist*.  15.2.2020. Viitattu 7.12.2020. (englanniksi)
2. ↑  Hakka language Encyclopædia Britannica. Viitattu 6.7.2018. (englanniksi)
3. ↑  客家電視台 *www.hakkatv.org.tw*.  2020. Viitattu 7.12.2020. (englanniksi)
4. ↑  Hakka | people  2022. Encyclopædia Britannica. Viitattu 30.7.2022. (englanniksi)
5. ↑  ScriptSource - Chinese, Hakka *scriptsource.org*. Viitattu 30.7.2022.
6. 1 2 3  Hakka (客家话 [客家話]) Omniglot. Viitattu 6.7.2018. (englanniksi)
7. ↑  Cheng Hung-ta & Chung, Jake: Hakka made an official language  30.12.2017. Taipei Times. Viitattu 6.7.2018. (englanniksi)
8. ↑  The Sound of the Hakka language (Numbers, Greetings & The Wren)  16.8.2020. ILoveLanguages!. Viitattu 8.12.2020. (englanniksi)

Aiheesta muualla
----------------

* Hakka text-to-speech (englanniksi)
* Hakka People Online (englanniksi)
* Classification of Hakka Dialects (englanniksi)
* Meixian/Moiyen Romanisation Scheme (englanniksi)
* Aspects of Meixian/Moiyen Dialect of Hakka Phonology (englanniksi)
* Information about Hakka (englanniksi)

Siniittiset kielet
mandariinikiina | jin-kiina | wu-kiina | huizhou-kiina | gan-kiina | xiang-kiina | min-kiina | hakka-kiina | kantoninkiina | dungaani